Väljakutse
Kliendi soov oli täielikult välja vahetada vana köögimööbel. Uus köök pidi tulema poolsaarega ehk U-kujuline. Vajadus oli suurema tööpinna ja mahukate kappide järele. Samuti pidi leidma koha eraldiseisvale pesumasinale. Köögiga tuli siduda ka keset ruumi seisev puidust post.
Tulemus
Mõlemas nurgas kasutasin mahukaid nurgakappe. Ühes nurgas on valamu ja selle all prügisüsteem. Valamu kõrval on nõudepesumasin ja siis pesumasin. Teises nurgas on suuri asju mahutav kapp riiuliga ning sahtlid. Köögis pole kunagi sahtleid liiga palju.
Aeg
Selle köögi valmimine võttis vähe aega. Veebruaris käisin kliendil külas mõõtmas ja arutamas. Aprillis oli köök valmis ja paigas. Kokku ligi 3 kuud. Tänu kliendile, kellele meeldis minupoolt väljapakutud köögimööbli asetus ja disain ning mööbel läks kiiresti tehasesse tootmisse.